处。最易滋事。一切词讼案件。无论是汉是回。总须持平办理。投诚叛回。如有桀骜不驯。尤宜加意防范。毋任滋生事端。着谭钟麟、冯誉骥、各就地方情形。督饬所属认真抚辑。务使汉回相安。并将防兵随时训练。以期有备无患。」六月，受命充赛音诺颜部赐奠大臣，致祭扎萨克多罗郡王；奏陈：「此次致祭三音诺彦，取道台路，自默霍尔噶顺至赛尔乌苏各台，旱灾甚重，驼马倒毙殆尽。亟宜疏通要差，并详查被灾轻重，及严禁私载货物。」上谕：「亟应设法办理。以通台路。着吉和、永德于商都大马内。挑选健驼。分给被灾各台。以应要差。昨据户部筹拨银五万两。